כמה טוב להיות פרח קיר (סרט)

כמה טוב להיות פרח קיר (באנגלית: The Perks of Being a Wallflower) הוא סרט אמריקאי מסוגת דרמת התבגרות שיצא בשנת 2012. הסרט, שהוא עיבוד קולנועי של רומן המכתבים משנת 1999 בעל אותו השם, נכתב ובוים על ידי מחבר הרומן, סטיבן צְ'בּוֹסקי וצולם בפיטסבורג, פנסילבניה. הסרט הוקרן לראשונה ב-21 בספטמבר 2012, וזכה לתגובה חיובית מהמבקרים ולהצלחה מסחרית, כשהרוויח 33 מיליון דולר בתקציב של 13 מיליון דולר. בסרט מככבים לוגאן לרמן, אמה ווטסון ועזרא מילר. שלוש שנים לאחר פרסום הסרט, צ'בוסקי התחיל לדבר יותר בפתיחות בקשר להיבטי הבריאות הנפשיים של הסרט שהיו בעלי משמעות עבורו בכתיבה המקורית של הספר וההפקה של הסרט כפי שהגה אותו. הסרט הופק על ידי היוצרים של "העולם שבפנים" ו"ג'ונו".

 עלילה 
הסרט הוא על תלמיד צעיר, צ'ארלי (לוגאן לרמן), אשר סובל מהתקפי דיכאון קליני מילדותו, ושוחרר לאחרונה ממוסד לבריאות הנפש כדי להתחיל את הסתגלותו לאורח חיים נורמלי כתלמיד תיכון צעיר. צ'ארלי מודאג לגבי תחילת השנה הראשונה שלו בבית הספר התיכון; הוא ביישן וקשה לו למצוא חברים, אבל הוא מתחבר עם המורה לספרות אנגלית שלו, מר אנדרסון (פול ראד).

כשהוא יושב עם שני תלמידי כיתה י"ב, סם (אמה ווטסון) ואחיה החורג פטריק (עזרא מילר), במשחק פוטבול, הם מזמינים אותו להצטרף לכמה פעילויות חברתיות איתם. במסיבה, צ'ארלי אוכל בלי משים עוגיית קנאביס, מתמסטל וחושף בפני סם כי בשנה הקודמת, חברו הטוב ביותר התאבד. הוא גם תופס את פטריק ובראד (ג'וני סימונס), ספורטאי פופולרי, מתנשקים. סם מבינה שלצ'ארלי אין חברים אחרים, אז היא ופטריק עושים מאמץ מיוחד כדי להביא את צ'ארלי לקבוצה שלהם. סם צריכה לשפר את ציוני ה-SAT שלה כדי להתקבל לאוניברסיטת פנסילבניה, וצ'ארלי מציע ללמד אותה. בדרך הביתה מהמסיבה, כשהשלושה שומעים שיר שהם לא מכירים, סם מורה לפטריק לנסוע דרך מנהרה, כך שהיא יכולה לקום בחלק האחורי של הטנדר בזמן השמעת המוזיקה.

בחג המולד, סם נותנת לצ'ארלי מכונת כתיבה ישנה כדי לעזור לו בשאיפותיו להיות סופר. השניים דנים ביחסים, וצ'ארלי מגלה שהוא מעולם לא התנשק עם אף אחד. סם, אשר כבר יוצאת עם מישהו אחר, אומרת לצ'ארלי שהיא רוצה שהנשיקה הראשונה שלו תהיה ממישהו שאוהב אותו, ומנשקת אותו. צ'ארלי, מאוהב בסם, מתחיל לנסות למצוא דרכים להראות לה איך הוא מרגיש.

כצופה קבוע במופע הקולנוע של רוקי, צ'ארלי מתבקש למלא את מקומו של קרייג, החבר של סם, שאינו זמין. ידידתם מרי-אליזבת' (מיי ויטמן) מתרשמת ומבקשת מצ'ארלי לבוא איתה לנשף. השניים נכנסים למערכת יחסים סתמית. לבסוף, במסיבה, כלשצ'ארלי ניתנת חובה לנשק את הבחורה היפה ביותר בחדר, הוא בוחר את סם, מרגיז אותה ואת מרי-אליזבת'. פטריק ממליץ לצ'ארלי להתרחק מהקבוצה במשך זמן מה, והבידוד גורם לו לשקוע בחזרה לדיכאון. הוא חווה פלשבקים של דודתו הלן (מלאני לינסקי), שמתה בתאונת דרכים כשהיה בן שבע.

כשבראד מופיע בבית הספר עם פנס בעין לאחר שנתפס על ידי אביו מקיים יחסי מין עם פטריק, הוא משקר, ומספר שהכו אותו ברחוב. בראד מרחיק את עצמו מפטריק, וקורא לו "הומו". החברים של בראד מתחילים להכות את פטריק, אבל צ'ארלי מתערב בכוח, ומאבד שליטה. כשהוא מתאושש הוא מגלה שהוא מלא בחבורות וחבריו של בראד על הרצפה, פגועים. צ'ארלי מאיים, "תיגעו שוב בחברים שלי, ואני אעוור אותכם", ואז עוזב. סם ופטריק מביעים את הכרת התודה שלהם לצ'ארלי, והשלושה שוב מתחברים.

סם מתקבלת לאוניברסיטת פנסילבניה, ונפרדת מקרייג בנשף הסיום לאחר שהיא מגלה שהוא בוגד בה. בלילה לפני שהיא עוזבת, היא מביאה את צ'ארלי לחדרה ושואלת אותו "למה אני וכל מי שאני אוהבת בוחרים אנשים שמתייחסים אלינו כאילו אנחנו שום דבר?" ואז צ'ארלי חוזר על עצה שקיבל ממר אנדרסון, "אנו מקבלים את האהבה שאנו חושבים שמגיעה לנו." הם מתנשקים, אבל כשסם נוגעת בירכו של צ'ארלי, הוא חווה פלשבק רגעי של דודתו הלן, ממנו הוא מתעלם, והם ממשיכים להתנשק. אחרי שהיא עוזבת לאוניברסיטה, עם זאת, מצבו הנפשי מתדרדר והפלשבקים שלו מחמירים. הוא מתקשר לאחותו ומאשים את עצמו במותה של הלן, ומודה שהוא אולי רצה שזה יקרה לה. אחותו מבינה שהוא בצרות וקוראת למשטרה. צ'ארלי מתעלף כשהשוטרים פורצים דרך הדלת ומתעורר בבית חולים, שבו הפסיכיאטרית ד"ר ברטון (ג'ואן קיוזאק) מצליחה להוציא את זיכרונותיו המודחקים של צ'ארלי מדודתו ומגלה שהיא התעללה בו מינית.

לאחר מכן מבקרים סם ופטריק אצל צ'ארלי. סם מספרת על החיים באוניברסיטה, וכי היא מצאה את "שיר המנהרה" - "Heroes" של דייוויד בואי. שלושתם חוזרים אל המנהרה, שם צ'ארלי שוב מנשק את סם ונעמד בחלק האחורי של הטנדר. צ'ארלי מודה שהוא מרגיש חי ובאותו הרגע אומר "אנחנו אינסופיים".

 שחקנים ודמויות 
 שם השחקן/ית שם הדמות אודות הדמות לוגאן לרמן  צ'ארלי קלמקיס  אמה ווטסון  סם  עזרא מילר  פטריק  מיי ויטמן  מרי-אליזבת'  פול ראד  מר אנדרסון  המורה לספרות אנגלית של צ'ארלי נינה דוברב  קנדיס קלמקיס  אחותו של צ'ארלי ג'וני סימונס  בראד  ארין ווילהמי  אליס  אדם האגנבוך  בוב  קייט וולש  גב' קלמקיס  דילן מקדרמוט  מר קלמקיס  מלאני לינסקי  הלן  דודתו של צ'ארלי ג'ואן קיוזאק  ד"ר ברטון  זיין הולץ  כריס קלמקיס  אחיו הבכור של צ'ארלי ריס תומפסון  קרייג  החבר של סם ניקולס בראון  דרק  החבר של קנדיס לאנדון פיג  פיטר  טום סאביני  מר קלהאן  ג'וליה גארנר  סוזן 

 זכיות ומועמדויות לפרסים 
שנהפרסקטגוריהמקבל הפרסתוצאה2013פרס אינדפנדנט ספיריטסרט הבכורה הטוב ביותרסטיבן צ'בוסקיפרסי הסרטים והטלוויזיה של MTVהשחקנית הטובה ביותראמה ווטסוןהנשיקה הטובה ביותרלוגאן לרמן ואמה ווטסוןההופעה הפורצת הטובה ביותרעזרא מילרהרגע המוזיקלי הטוב ביותרלוגאן לרמן, אמה ווטסון ועזרא מילרפרס בחירת הקהלסרט דרמהכמה טוב להיות פרח קירשחקנית בסרט דרמהאמה ווטסוןפרס גילדת הכותבים של אמריקההתסריט הטוב ביותרסטיבן צ'בוסקיפרסי בחירת הנוערסרט דרמהכמה טוב להיות פרח קירשחקן בסרט דרמהלוגאן לרמןשחקנית בסרט דרמהאמה ווטסוןפריצת השנה - שחקן/שחקניתעזרא מילרנשיקהלוגאן לרמן ואמה ווטסון

 קישורים חיצוניים 


 הערות שוליים 

קטגוריה:סרטי 2012
קטגוריה:סרטים באנגלית
קטגוריה:סרטי התבגרות
קטגוריה:סרטי דרמה אמריקאיים
קטגוריה:סרטי להט"ב אמריקאיים
קטגוריה:סרטי סמים אמריקאיים
קטגוריה:לקות נפשית באמנות
קטגוריה:סרטי נעורים אמריקאיים
קטגוריה:סרטים אמריקאיים מבוססי ספרים
קטגוריה:יצירות זוכות פרס התקשורת של הליגה ההומו-לסבית נגד השמצה
קטגוריה:זוכי פרס בחירת הנוער: סרטים
קטגוריה:סרטים על אמנזיה
קטגוריה:סרטים על התאבדות
קטגוריה:סרטים המבוססים על רומנים אמריקאים
קטגוריה:סרטים המתרחשים בבתי חולים פסיכיאטריים
קטגוריה:סרטי דרמה רומנטית אמריקאיים